**LĒMUMS**

Liepājā

|  |  |
| --- | --- |
| 2023. gada 24. augustā | Nr.279/9  (prot. Nr.9, 15.§) |

Par pilnvarojumu Liepājas pilsētas

Pašvaldības policijai

Lai Liepājas valstspilsētas pašvaldības administratīvajā teritorijā nodrošinātu nolietotu transportlīdzekļu atzīšanu par atmestiem, pamatojoties uz Nolietotu transportlīdzekļu apsaimniekošanas likuma 7. panta pirmo daļu, Pašvaldību likuma 10. panta pirmās daļas 21. punktu un Ministru kabineta 2005. gada 4. oktobra noteikumiem Nr.748 “Noteikumi par nolietotu transportlīdzekļu atzīšanu par atmestiem un kārtību, kādā atmestus nolietotus transportlīdzekļus nodod apstrādes uzņēmumam”, kā arī, ņemot vērā Liepājas valstspilsētas pašvaldības domes Pilsētas attīstības komitejas 2023. gada 17. augusta lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Pilnvarot Liepājas pilsētas pašvaldības iestādi “Liepājas pilsētas Pašvaldības policija” Liepājas valstspilsētas pašvaldības administratīvajā teritorijā pieņemt lēmumus par nolietota transportlīdzekļa atzīšanu par atmestu un veikt visas Ministru kabineta 2005. gada 4. oktobra noteikumos Nr.748 “Noteikumi par nolietotu transportlīdzekļu atzīšanu par atmestiem un kārtību, kādā atmestus nolietotus transportlīdzekļus nodod apstrādes uzņēmumam” minētās darbības atmestu nolietotu transportlīdzekļu nodošanai apstrādes uzņēmumam un ar šo darbību veikšanu saistīto izdevumu atgūšanu.

2. Liepājas pilsētas pašvaldības iestāde “Liepājas pilsētas Pašvaldības policija” pilnvarota noteikt amatpersonas, kuras pilnvarotas pieņemt Ministru kabineta 2005. gada 4. oktobra noteikumos Nr.748 “Noteikumi par nolietotu transportlīdzekļu atzīšanu par atmestiem un kārtību, kādā atmestus nolietotus transportlīdzekļus nodod apstrādes uzņēmumam” minētos lēmumus un veikt citas noteikumos minētās darbības.

3. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas pilsētas Pašvaldības policijai, Izpilddirektora birojam | |